Den Vest-Sjællandske Avis, 1832-07-28
Nyeste Post-Efterretninger. Don Pedro har gjort Landgang i Portugal og besat Oporto. Det Engelske Regierings Dampskib Firebrand, som ankom til Falmouth, den 12te Julii, og havde forladt Lissabon for 5 og Oporto for 3 Dage siden, bragte Efterretning derom, og at Oporto var indtaget uden Modstand. Don Pedro ankom den 8de foran Staden og da han ikke mærkede Tegn til Modstand, saa gik han i Land den 9de om Morgenen ved Matozinho, nordlig for Staden. Tropperne udgjorde 7500 Mand, hvoriblandt 1000 Englændere og Franske, og rykkede under Vivaraab mod Staden, og da kun en liden Afdeling fiendtlig Cavallerie lod sig see, men som retirerede efter en Musketsalve, saa marscherede Don Pedro videre frem. Øvrigheden rømmede Staden, og tog Flugten med Militairet og Don Miguels Tilhængere over Floden Douro, og brøde Broerne af (de gik dog ikke over til ham. Den 9de om Aftenen holdt Don Pedro sit Jndtog i Oporto, under Jndvaanernes enthusiastiske Jubelraab. Migueliterne posterede sig ved Villa-Nova, syd for Douro; men Don Pedro lod 3000 Md. passere Floden, under Beskyttelse af Dampbaadenes Kanoner; efter en mat Fægtning retirerede Miqueliterne og de Constitutionelle besatte Villa-Nova. – Ville de ikke forsvare sig bedre, hedder det, saa vil det snart være ude med Don Miguels Rige. J en anden Udgave af den Falmouther Avis hedder det, at den Engelske Fregat Stag saluterede Don Pedro da han gik i Land, at Fægtningen ved Villa-Nova var temmelig heftig, at et Regiment, som vilde erklære sig for Constitutionen blev nedsablet af tre andre Regimenter. Man venter nu, at Jndvaanerne i Oporto ville bevæbne sig for Don Pedro, og man billiger meget, at Don Pedro først vendte sig derhen. Don Pedro har, under Titel af Hertug af Braganza, udstædet en Proclamation til sine Soldater og opfordret dem til at raabe: Maria den 2den og det constitutionelle Charte leve! - Den 17de om Morgenen ankom den Kongelige Brig Pantaleon efter 5 Dages Seillads (altsaa to Dage sildigere) til Portsmouth med Depescher fra Sir Thomas Cochrane, som commanderer den Engelske Escadre foran Havnen, og fra den Engelske Consul Hoppner i Lissabon, og fra Admiral Parker; men medbragte ikke meget Nyt. 5000 constitutionelle Tropper ere gaaede over Douro; men der hørtes hverken om Modstand, eller Overgang af Don Miguels. Den Engelske Fregat Stag og Slupperne Childers og Nautilus krydsede foran Porto. Den 18de Juli vilde man vide i London, at Don Miguels Tropper havde trukket sig tilbage til Aveiro; at mange af dem desertere til deres Hiem; men faae gaae over til Don Pedro; men at en talrig Borger= og Ære garde for Donna Maria havde dannet sig i Oporto. - Jfølge en Efterretning fra Portsmouth skulle tre Regimenter det 9de, 14de og 19de være sildigt om Natten imellem den 9de og 10de gaaede over til Don Pedro i Villa-Nova (man vilde i London den 21de vide dette at være rigtig); et fierde Regiment adspredte sig, da det ogsaa vilde gaae over, og dets Chef, Oberste Martinez, lod skyde paa det. Commandanten paa Skonnerten Terceira var bleven skudt ved Landgangen. Major Popham Hill, som commanderede Englænderne ved Landgangen, skal have udviist meget Tapperhed. J Lissabon var endnu den 12te alt roeligt. Den Franske Fregat Melpomene paa 60 Kanoner, havde formenet to Miguelitiske Orlogskibe at afseile fra Lissabon, da de efter forhen gjort Overeenskomst vare Fransk Eiendom. Et af Don Pedros Skibe havde taget det Miguelitiske Skib Restaurador, som var afsendt fra Madeira med Depescher til Lissabon. J Madrid har man faaet Efterretninger om Landgangen og man skielver for at den skal lykkes.